ดิฉันกำลังทานยาคุมแผงที่ 5 ไปได้ 9 เม็ด และได้ไปฝังยาคุมกำเนิดที่โรงพยาบาล คุณบอกว่าให้หยุดยาไปเลย ไม่ต้องกินยาคุมให้หมดแผง ดอฉันอยากทราบว่าเราสามารถมีเพศสัมพันธ์ได้โดยไม่ป้องกันได้ไหมคะ? หรือว่าต้องรอครบ 7 วันตามปกติยาคุมถึงจะมีประสิทธิภาพคะ?
สวัสดีค่ะ การใช้ยาคุมกำเนิดแบบฝังนั้นจะอยู่ได้ประมาณ 3-5 ปีขึ้นกับชนิดของยาฝัง โดยควรเริ่มฝังภายใน 5 วันแรกของการมีประจำเดือน เพื่อให้สามารถมีเพศสัมพันธ์ได้เลย แต่หากเริ่มฝังเวลาอื่นควรรอให้ครบ 7 วัน และเป็นการคุมกำเนิดที่มีประสิทธิภาพสูง โอกาสตั้งครรภ์ขณะฝังยาน้อยกว่า 1%กรณีนี้ที่ฝังยาคุมไม่ใช่ช่วงที่มีประจำเดือน 5 วันแรก แนะนำให้รอให้ฝังครบ 7 วันก่อนค่อยมีเพศสัมพันธ์จะดีกว่า หรือถ้าต้องการจะมีจริงๆ ก็ควรใส่ถุงยางอนามัยร่วมไปด้วยการใช้ยาคุมแบบฝังอาจทำให้ประจำเดือนมาคลาดเคลื่อนหรือมีเลือดออกผิดปกติแบบกระปริดกระปรอยได้ แนะนำการสังเกตอาการต่างๆอีกครั้ง